Rijeka, 17. listopada 2019.g.

**NAJAVA DOGAĐANJA**

**SUSJEDSTVO FUŽINE EUROPSKE PRIJESTOLNICE KULTURE OTVARA VRATA**

**SVOG *DNEVNOG BORAVKA* RADIONICOM IZRADE ČESTITKI**

**U sklopu programa 27 susjedstava Europske prijestolnice kulture, susjedstvo Fužine** **u petak 18. listopada 2019.g. u 18.00 sati** otvara vrata svog **Dnevnog boravka**, u Čitaonici Franjo Rački (Vrata 31, Fužine) prvom **radionicom izrade čestitki**.

Riječ je o **radionici ručnog rada, koja uključuje vez bodom križića na panama ili leakril platnima ukrasnim koncem, a izrađene minijature umeću se u čestitke od tvrdog papira**. Radionicu priprema **Udruga dr. Franjo Rački iz Fužina** te **Društvo naša djeca Fužine. Iako su prvenstveno namijenjene djeci, s ciljem učenja vještina koje su nekad naše bake svakodnevno prakticirale, susjedstvo Fužine poziva sve zainteresirane da im se pridruže kako bi nadopunili svoje znanje i usput se družili.**

***Dnevni boravak*** mjesto je susreta i druženja u svakom od 27 susjedstava Rijeke 2020 – Europske prijestolnice kulture, kojim se potiče stvaranje ugodne atmosfere u svakom pojedinom susjedstvu, u prostorima u kojima se i domaći i gosti osjećaju kao kod svoje kuće. *Dnevni boravci* 27 susjedstava smišljeni su kao svojevrsni nasljednici lokalnih čitaonica, knjižnica i domova kulture, koji su bili centri okupljanja i druženja, razmjene znanja te općenito kulturnog i umjetničkog života zajednice.

Svaki od lokaliteta *Dnevnih boravaka* u svih 27 susjedstava ujedno je i **središnje mjesto informiranja o samom susjedstvu, zajednici i mogućnostima uključivanja u rad, volontiranja i/ili sudjelovanja u aktivnostima programa susjedstava.** Dnevni boravci mjesta su u kojima se susjedi mogu sretati kroz čitavu 2020. godinu.

*Programski pravac 27 susjedstava okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i srdačno pozdravljam.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42